سنة الفين وخمسة اجتمع مية وخمسين ملك ورئيس دولة في الامم المتحدة عشان يعرفوا كلمة ارهاب بعد يومين انفض اجتماع الامم المتحدة دون تعريف لكلمة الارهاب وعملوا تصريح مضوا عليه جميعا بان هم ما عرفوش الارهاب
لانه ما فيش احتياج لتعريف الارهاب. لان الناس كلها عارفاه يعني ايه ارهاب طبعا مش دي الحقيقة الحقيقة ان هم لو كانوا عرفوا الارهاب كان نصهم لازم يطلع على السجن
الارهاب وقع فيه ناس كتير جدا لكن اخطر ما في الموضوع انه اكبر جريمة النهاردة هي الارهاب واكتر جريمة بيحذروا منها هي الارهاب وما فيش تعريف لها. لكن هناك تعريف واضح جدا عند خبراء القانون الدولي. وعند اساتزة العلوم السياسية
قال لك يا سيدي الارهاب هو ايه مش قتل المدنيين لأ مجرد استهداف حتى لو ما حصلش قط يعني واحد استهدف ناس مدنيين وما قدرش يقتلهم. برضه هزا الاستهداف ارهاب. يبقى استهداف المدنيين برضه غلط. لان ممكن مدنيين
وهدف مشروع ازا كانوا ميليشيات. يعني مدنيين مسلحين في بعض الاحيان هيبقوا هدف مشروع. ازا قال لك استهداف غير مقاتلين لو فرضنا واحد موت مراته ده مش ارهاب لان ما فيش اجندة سياسية. فقال لك يبقى استهداف غير المقاتلين لدفع اجندة سياسية. هو ده الارهاب
خطورة الامر بقى ان الارهاب قام به افراد وقام به جماعات وقام به حكومات افراد مش مسلمين بس اللي شاركوا في الارهاب عندنا مثال صارخ جدا لفرد يهودي شارك في الارهاب وهو باروخ جولد ستيم اللي في التمانينات
آآ قتل تسعة وتلاتين مسلم وهم ساجدين على الارض في الحرم الابراهيمي ده ارهاب هناك ايضا واحد مسيحي مشهور جدا وهو تيموثي ماكفاي. اللي في امريكا آآ عمل تفجيرات اوكلاهما اللي راح فيها حوالي الف ما بين قتيل وجريح
في تفجيرات اوكلوم وده مسيحي وهناك ارهابيين مسلمين شاركوا في اعمال ارهابية كثيرة نعرفها كلنا. ازا الارهاب شارك فيه يهود وشارك فيه مسلمين شارك في مسيحيين وشارك في جماعات ومن اشهرهم
آآ جماعة نمور التنميل ودي جماعة هندوسية في سيريلانكا هي اكثر الجماعات في العالم اللي قامت بعمليات انتحارية وعمليات تفجير. لكن اخطر بقى ما في الموضوع هو ارهاب الدولة. او ارهاب
الحكومات ليه؟ لان الحكومات المفروض يكون عندها مسئولية اكثر من الافراد يعني ما لا يقبل من الافراد بالتأكيد لا يقبل من الحكومات طيب ما احنا لما نبص نلاقي القتل الممنهج القتل المستمر للشعب الفلسطيني وضرب غزة وضرب رام الله
كل هذا هو عملية ارهاب منظمة يتعرض لها الشعب الفلسطيني من عشرات السنين. ده ارهاب لما نبص نلاقي ضرب هيروشيما ونجازاكي مدينتين يابانيتين يقصف بالقصد ومعروف انه الهدف هو قتل المدنيين
الغير مسلحين اليابانيين حتى يوضع ضغط على الحكومة اليابانية وتسلم. طب ما هو ده ارهاب. لانه في اجندة سياسية. طب ضرب المدن الالمانية ايام الحرب العالمية التانية. ضرب لندن ايام الحرب العالمية التانية. يبقى الحكومات كانت بتضرب المدنيين من اجل
لدفع اجندة سياسية للاسف الشديد هذه الحكومات ليست حكومات ذكية لانه عمر ما ضرب المدنيين جاب نتيجة يعني هنبص نلاقي مسلا انه قصفت المدن الالمانية عشان خاطر يحصل ثورة جوة المانيا ضد هتلر. كانت النتيجة ان الالمان تجمعوا اكثر حول هتلر
وبرروا له الاعمال المجرمة التي كان يقوم بها والاعمال العنصرية التي كان يقوم بها بسبب الضرب اللي وقع عليهم احنا بقى الحقيقة يهمنا المفاهيم الخاطئة اللي ممكن تكون عند بعض الشباب اللي بيروج بيها لاعمال ارهابية. يعني مسلا
انا متذكر كويس جدا لما كنت في احدى الدول الاوروبية وباتكلم عن آآ الموضوع ده وذكرت ان طبعا الاسلام لا يقر اللي حصل في حداشر سبتمبر ولا يقر اللي حصل في سبعة سبعة في آآ لندن ولا يقر اللي حصل في آآ حداشر آآ مارس في مدريد ما يقرش الحاجات دية
اه وكان امام مئات من غير المسلمين وللاسف كان في مجموعة من المسلمين منهم ستة او سبعة وقفوا قلبوا الدنيا لما قلت هزا الكلام ورموا علي كراسي وبصقوا في الارض وعملوا مناظر مش ظريفة ابدا
جه الامن بتاع القاعة طلعهم برضو انهم سيبوهم بعد ما عملوا كده الشكل هيبقى كزاب لو هم خرجوا وكأن انا باجمل الاسلام. قلت له لا لا لأ. ما دام عملوا كده لازم يشرحوا موقفهم
تعال يا ابني انت وهو قل لي. هو انت ليه شايف ان انا غلطان هو الاسلام يقر الحاجات دي ؟ قال لي اه انت مرتد انا مرتد ليه ؟ قال لي ما تقراش قرآن. طب يا سيدي بس قل لي ايه اللي في القرآن بيقر هزا الكلام؟
قال لي احنا عندنا قانون ربنا. اللي بيقول وان عاقبتم فعاقبوا بمثل ما عوقبتم به يعني زي ما عملوا فيك اعمل فيهم وهم قتلوا مدنينا وقتلوا ابرياءنا في فلسطين في العراق في البوسنة في كشمير
يبقى ازا يجوز لي ان انا اقتل مدنيينهم وابريائهم طالما الاية بتقول لي وان عاقبتم فعاقبوا بمثل ما عوقبتم به كويس بس انت عارف ان غير المسلمين ما قتلوش ابرياءنا بس
دول كمان اغتصبوا نسائنا في البوسنة والهرسك مم هل ترى انك تقدر تغتصب نسائهم الاية بتقول لك اهو وان عاقبتم فعاقبوا بمثل ما عوقبتم به لأ ليه ؟ ما هو الاية بتقول لك يا ابني وان عاقبتم فعاقبوا بمثل ما عوقبتم يعني اصل الاغتصاب ده آآ يعني آآ فيه زنا. قلت له الله! طب ما هو القتل برضو
حرام يعني هو قتل الابرياء هو اللي مش حرام والزنا هو اللي آآ حرام ما هو ده حرام وده حرام. افهم الاية الكريمة اللي بتقول وان عاقبتم فعاقبوا بمثل ما عوقبتم به
بتتكلم عن حجم الانتقام نفسه. مش نوع الانتقام. يعني ايه؟ يعني بتوازي الاية آآ آآ اللي موجودة في آآ وبصيت المسلمين قلت لهم الموجود عندكم في الكتاب المقدس العين بالعين والسن بالسن وموجود عندنا ايضا في قرآن العين بالعين والسن بالسن والانف بالانف والاذن بالاذن
يبقى ازا بتتكلم عن عين واحدة بعين واحدة عينين بعين سنة واحدة دي سنة واحدة. مش اتنين وتلاتين سنة بسنة واحدة. وان عاقبتم فعاقبوا بمثل ما عوقبتم به. بنفس قوة ما تتعداش حدودك ولكن حتى لو عدوك اغتصب نساء انت ما تغتصبش. ليه؟ لان انت مسلم
حتى لو عدوك قتل الابرياء انت ما تقتلش ليه؟ لان انت مسلم ازا كان هو ليس عنده ما ينهاه انت عندك ما ينهاك انت عندك قرآنك انت عندك يبقى هنا اللي عايزين نقوله ان القرآن انتقد المسلمين لما احيانا بيعملوا حاجات زي غير المسلمين وقال انكم
اذا مثلهم احنا مش هنعمل الحاجات دي احنا عندنا دينا وعندنا ما ينهانا. نيجي بقى لشبهة اخرى وهي ان يقال ان القرآن الكريم بيأمر بالارهاب علنا فعل امر. ازاي؟ قال لك اهو واعدوا لهم ما استطعتم
من قوة ومن رباط الخيل ترهبون به عدو الله وعدوكم اهو ترهبون. يبقى كلمة الارهاب مأمور بها في القرآن الكريم. لأ عايزين نخلي بالنا من حاجة بقى اول حاجة في نوعين من الارهاب. ارهاب محمود وارهاب مذموم
الارهاب المحمود هو اللي بيقوم به الناس اللي بتردع يعني آآ الزابط بوليس. شاف حرامي نازل على المواسير وسارق بؤجة فيها مجوهرات الناس السكان بتوع العمارة. هل بيقول له اتق الله
هادي لك عشر دقايق تروح ترجع المسروقات دي عشان ما اخشش النار ولا بيستخدم معه الارهاب؟ يعني بيطلع المسدس يقول له ارفع ايدك فوق لو ما رفعتش ايدك فوق ووقفت انا هضرب في ارهاب. لكن ده ارهاب محمود
الامر التاني هذه الاية تتكلم عن الردع يعني ايه يعني لو ربنا بيأمرني ان انا ارهب ناس معينة. يبقى لازم يقول لي هرهب مين. لكن لما الاية الكريمة تقول ترهبون به عدو الله وعدوكم واخرين
من دونهم لا تعلمونهم الله يعلمهم. الله! طب انا هرهبهم ازاي وانا مش عارفهم اه يبقى دي معناها بقى ان انت لما يكون عندك جيش قوي هتردع اعدائك واعداء ربنا. وناس انت ما تعرفش ان هم كانوا بيعدوا العدة ان هم يعتدوا عليك. سيرتدعوا ولن
اعتدوا عليك حتى لو انت مش عارفهم. وانا فاكر كويس جدا سنة الفين وتسعة رحت اديت محاضرة لمجموعة من الزباط الامريكان آآ من آآ الكلية العليا للاركان وبعد ما خلصنا المحاضرة ادوني الميدالية دي هدية لي
من الناحية الميدالية مكتوب عليها اه ناشيونال وور كولاج. يعني الكلية العليا للاركان. من الناحية التانية شعار الكلية كلمة باللاتيني بتقول يعني من كان يريد السلام فليتجهز للحرب. يعني ايه
يعني تعد العدة ويبقى عندك جيش قوي انت هتعيش في سلام ولن يعتدي عليك الناس. نيجي ايضا لشبهة من الشبهات اللي بتثار حول الاسلام هي ان الاسلام يعني آآ بيأمر بقتل الناس في اي مكان
والحقيقة انا فاكر في الفين وتلاتة كنت في الجامعة الامريكية في واشنطن وجاء واحد آآ قس آآ انجيلي بيناظرني في هذا الامر فبدأ المناظرة كده قال لي احنا الحقيقة بيقلقنا جدا اننا نعيش مع ناس في نفس الدولة
وكتابهم بيقول لهم علينا اقتلوهم حيث ثقفتموهم انتم ما نتوش مسلمين كويسين. انتم لو مسلمين كويسين وبتطبقوا القرآن كل واحد يمشي بمدفعين رشاش. عشان يقتلنا مطرح ما يشوفنا. اقتلوهم حيث ثقفتموهم
انا الحقيقة خرجت الفلوس اللي في جيبي كلها كان حوالي ميت دولار وقلت انا هاديهم هدية للي يقدر يحل السؤال ده ازاي تجيب كلام فيه عنف اكتر من كده من كتاب طفل
في الحضانة الناس كلها قالت ازاي ؟ قلت لهم لو استخدمتوا المقص السحري بتاع الدكتور بات. الدكتور بات اللي قاعد جنبي ده عنده مقص سحري بيقص به الكلام ويخرجه خارج السياق
اقتلوهم حيث ثقفتموهم. طب ما تكمل الاية دي ده جزء صغير جدا من اية طويلة جدا اربع سطور عندنا واقتلوهم حيث ثقفتموهم. ادي اربع كلمات. كمل كمان اربع كلمات واخرجوهم من حيث اخرجوكم. الله! ده الاية دي نازلة لناس اخرجت من ديارها. ده الاية دي نازلة لناس احتلت احتلت
ديارها في مكة ما بقولش انها ما بقتش سارية لحد النهاردة لأ لحد النهاردة اي حد تحتل دياره يحتل بلده يقاتل يحتل في اي مكان لكن السؤال بقى لدكتور بدر هو انت ليه ما كملتش الاية
حاجة من اتنين يا اما عن قصد يا اما عن غير قصد يا اما عن قصد عشان تضلل الجمهور اللي قاعد قدامنا ده يا اما عن غير قصد عشان خاطر
انت تجهل باقي الاية. يبقى انت حاجة من اتنين. يا مضلل يا جاهل رحت سايب الميكروفون وباصص له فوجهت انزار الناس كلها ناحيته مستنيين منه الاجابة. ها انت حضرتك مضلل ولا جاهل
هي دي النقطة. الاسلام بيتعرض لهجمة شرسة جدا لابد ان احنا كلنا نقوم بواجبنا في الدفاع عن الاسلام ولكن قبل دافع عن الاسلام لازم احنا نفسنا نفهم الاسلام حتى لا نسيء اليه